
Ehituslubade väljastamine

1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid ehitiste omanikelt ehituslubade väljastamise taotlused koos seadusega ettenähtud korras kooskõlastatud ehitusprojektide ja riigilõivu maksekorraldustega. Esitatud dokumentides ehitusseaduse §24 toodud ehitusloa väljastamise keeldumise põhjused puuduvad. Seega, ehitusloa väljastamiseks takistusi ei ole ning ehitistele võib väljastada ehitusload.
2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1. Pähklimäe tn 4 korterelamu fassaadide osaliseks rekonstrueerimiseks (otsaseinte soojustamine ja krohvimine, rõdude külgseinte krohvimine, trepikodade akende ja uste väljavahetamine);
3.2. Rakvere tn 41 üksikelamu laiendamiseks ja rekonstrueerimiseks;
3.3. Narva Logistika ja Tööstuspargi II etapi elektrienergia varustamise projekti  raames Kadastiku tn 41b, 43b ja 45b kinnistutel elektri maakaabelliini ehitamiseks ja Kadastiku tn 41bkinnistul 10/0,4 kV komplektalajaama püstitamiseks;
3.4. Kullerkupu tn 102 aiamaja laiendamiseks ja rekonstrueerimiseks;
3.5. V. Gerassimovi tn 3, Haigla tn 4, Joala tn 10, Vassili Gerassimovi tänaval sademevee kanalisatsioonitorustiku K1292 ehitamiseks;

3.6. Kooli põik 1a, 2a, 4 ja 4a, V. Gerassimovi tn 7, 9, 11 ja 13, Kooli põigul, Vassili Gerassimovi ja Haigla tänaval, Haigla tn 8, 10, 14 ja 16 sademevee kanalisatsioonitorustiku K1294 ehitamiseks.
4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

